જો આપણે મહિલાઓ જ પોતાની જાતને નીચી, અપવિત્ર માનવાનું ચાલુ રાખીશું તો શંકરાચાર્ય જેવા ધર્મગુરુઓ પણ કહેશે કે સ્ત્રીઓ જો શનિની પૂજા કરશે તો સ્ત્રીઓ પરના બળાત્કારોમાં વધારો થશે, આવા ધડમાથા વગરના વાક્ય સાંભળીને નવાઈ ન લાગવી જોઈએ. બળાત્કાર વધશે એનો અર્થ એ કે સ્ત્રીઓને સ્વતંત્ર વ્યક્તિ તરીકે વિચારવાનો અધિકાર નથી. સ્ત્રીઓના અવાજને દબાવી દેવા માટે સજા કરવાની આ બર્બર રીત સદીઓથી ચાલી આવી છે.